PLANB แรลลี่ยาว! บวกอีก 3% นิวไอรอบ 7 เดือน จับตา Q4 โตต่อ ลุ้นทั้งปีกำไรทะลุ 678 ล้าน
PLANB แรลลี่ยาว! บวกอีก 3% นิวไอรอบ 7 เดือน จับตา Q4 โตต่อ ลุ้นทั้งปีกำไรทะลุ 678 ล้าน แนะซื้อเป้า 8.80 บาท
PLANB แรลลี่ยาว! บวกอีก 3% นิวไอรอบ 7 เดือน จับตา Q4 โตต่อ ลุ้นทั้งปีกำไรทะลุ 678 ล้าน แนะซื้อเป้า 8.80 บาท
16 พ.ย. 2565

ผู้สื่อข่าวรายงานว่า วันนี้(16พ.ย.65) บริษัท แพลน บี มีเดีย จำกัด (มหาชน)  หรือ PLANB ณ เวลา 15:02 น. อยู่ที่ระดับ 8.10 บาท บวก 0.20 บาท หรือ 2.53% ราคาสูงสุด 8.20 บาท ราคาต่ำสุด 7.75 บาท ด้วยมูลค่าซื้อขาย 294.92 ล้านบาท  ราคาหุ้นนิวไฮรอบ 7 เดือน โดยเทียบตั้งแต่หุ้นยืนที่ระดับ 8.10 บาท เมื่อวันที่ 12 เม.ย.65

บล.ดาโอ ระบุในบทวิเคราะห์วันนี้(16 พ.ย.65) ว่า บริษัท แพลน บี มีเดีย จำกัด (มหาชน)  หรือ PLANB คงคำแนะนำซื้อราคาเป้าหมาย 8.80 บาท โดยมีมุมมองเป็นสำหรับผลประกอบการปี 65คาด media capacity ที่ 8.6 พันล้านบาท และ utilization rate 60% อีกทั้งการ Synergy กับ AQUA ยังเป็นไปตามแผนที่ 800 ล้านบาทในปี 65 โดยในไตรมาส 3/65 มีรายได้จาก synergy ที่ 489 ล้านบาท, write-off &amp; rental saving ที่ 30 ล้านบาท (จาก 60 ล้านบาทที่ตังเป้าไว้) และ CAPEX reduction ที่ 170 ล้านบาท
นอกจากนี้เม็ดเงินโฆษณาเดือน ต.ค. 65 ยังคงขยายตัว 7% เทียบช่วงเดียวกันของปีก่อน โดยสื่อ OOH ของ PLANB ในเดือน ต.ค. มี utilization ที่ 62% , มี demand ที่ดีต่อเนื่องจากกลุ่ม Luxury brands
โดยคงประมาณการกำไรสุทธิปี  65 ที่ 678 ล้านบาท โต 959% เทียบช่วงเดียวกันของปีก่อน และปี 66 ที่ 880 ล้านบาท โต30% เทียบช่วงเดียวกันของปีก่อน ทั้งนี้คาดกำไรสุทธิไตรมาส 4/65 จะขยายตัวเทียบช่วงเดียวกันของปีก่อน และเทียบไตรมาสก่อนหน้า จาก high season และเม็ดเงินโฆษณาที่ฟื้นตัว